મુખ્યમંત્રી વિજયભાઇ રૂપાણીએ રાજ્યના અંતરિયાળ-દુર્ગમ વિસ્તારોમાં તબીબી સેવાઓ વિસ્તારવા નવી બ્રાઉન ફિલ્ડ મેડીકલ કોલેજો શરૂ કરવા નેમ વ્યકત કરી છે. રાજ્ય સરકારની નવી હેલ્થ પોલિસી અંતર્ગત આવી બ્રાઉન ફિલ્ડ તેમજ ગ્રીન ફિલ્ડ મેડીકલ કોલેજીસ સ્થાપવા અંગે મુખ્યમંત્રીના અધ્યક્ષસ્થાને એક ઉચ્ચસ્તરીય બેઠક ગાંધીનગરમાં યોજાઇ હતી.જેમાં આરોગ્ય રાજ્યમંત્રી શંકરભાઇ ચૌધરી, રાજ્યના ખ્યાતનામ નિષ્ણાત તબીબો, કોર્પોરેટ હોસ્પિટલો, ચેરિટેબલ ટ્રસ્ટો તથા ફાર્માસ્યુટીકલ ઇન્ડસ્ટ્રી સંચાલકો સહિત વરિષ્ઠ અધિકારીઓ આ બેઠકમાં સહભાગી થયા હતા.